S-1432/2020

Mál þetta, sem tekið var til dóms 1. mars 2021, höfðaði lögreglustjórinn á höfuðborgarsvæðinu með ákæru 2. júní 2020 á hendur ákærða, E-kk-þgf F-kk-þgf Á-kk-þgf, [ ---] ;

,, fyrir eftirtalin brot:

I

Líkamsárás með því að hafa sunnudaginn 27. janúar 2019, í strætisvagni Kynnisferða sem staddur var á Jónsteigi í Mosfellsbæ, veist með ofbeldi að ökumanni strætisvagnsins, A [---], og slegið hann tvisvar í andlit.

Telst háttsemi þessi varða 217. gr. almennra hegningarlaga nr. 19/1940.

M: 007-2019-9526

II

Umferðarlagabrot með því að hafa, miðvikudaginn 6. mars 2019, ekið bifreiðinni [...]með 87 km hraða á klukkustund, að teknu tilliti til vikmarka, um gatnamót Sæbrautar og Langholtsvegar í Reykjavík, þar sem leyfður hámarkshraði var 60 km á klukkustund.

Telst háttsemi þessi varða við 2., sbr. 4. mgr. 37. gr., sbr. 1. og 2. mgr. 95. gr. umferðarlaga nr. 77/2019.

M: 007-2019-13612

III

Umferðarlagabrot með því að hafa, miðvikudaginn 17. apríl 2019, ekið bifreiðinni [...]sviptur ökurétti með 143 km hraða á klukkustund, að teknu tilliti til vikmarka, norður Vesturlandsveg við Árvelli á Kjalarnesi í Reykjavík, þar sem leyfður hámarkshraði var 90 km á klukkustund.

Telst háttsemi þessi varða við 3. mgr. 37. gr. og 1. mgr. 58. gr., allt sbr. 1., sbr. 2. mgr. 95. gr. umferðarlaga nr. 77/2019.

M: 313-2019-7510

IV

Umferðarlagabrot með því að hafa, miðvikudaginn 17. apríl 2019, ekið bifreiðinni [...]sviptur ökurétti með 118 km hraða á klukkustund, að teknu tilliti til vikmarka, suður Vesturlandsveg við Árvelli á Kjalarnesi í Reykjavík, þar sem leyfður hámarkshraði var 90 km á klukkustund.

Telst háttsemi þessi varða við 3. mgr. 37. gr. og 1. mgr. 58. gr., allt sbr. 1., sbr. 2. mgr. 95. gr. umferðarlaga nr. 77/2019.

M: 313-2019-7516

V

Umferðarlagabrot með því að hafa, miðvikudaginn 17. apríl 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 155 ng/ml og tetra hýdrókanna bínól 0,7 ng/ml) um Vesturlandsveg í Reykjavík, þar sem lögregla stöðvaði akstur innvið Kistumel.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-23428

VI

Umferðarlagabrot með því að hafa, mánudaginn 24. júní 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 210 ng/ml, tetra hýdrókanna bínól 0,9 ng/ml og alprazólam 31 ng/ml) um Arnarsmára í Kópavogi að húsi númer 34, þar sem lögreglan hafði afskipti af honum.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-39319

VII

Umferðarlagabrot með því að hafa, miðvikudaginn 17. júlí 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 125 ng/ml, tetra hýdrókanna bínól 1,5 ng/ml og alprazólam 33 ng/ml) um Höfðabakka í Reykjavík, þar sem lögregla stöðvaði akstur innvið Fálkabakka.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-45020

VIII

Umferðarlagabrot, skjalabrot og skjalafals með því að hafa, sunnudaginn 1 5. september 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 115 ng/ml, tetra hýdrókanna bínól 6,2 ng/ml og alprazólam 97 ng/ml) um Vífilsstaðaveg í Garðabæ móts við Vífilsstaði, þar sem lögregla stöðvaði aksturinn, og í blekkingarskyni framvísað ökuskírteini B, [ ---], og falsað nafnritun B undir upplýsingablað fyrir handtekna menn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 1. mgr. 155. gr. og 1. mgr. 157. gr. almennra hegningarlaga nr. 19/1940.

M: 007-2019-58437

IX

Umferðarlaga- og skjalabrot með því að hafa, föstudaginn 20. september 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 135 ng/ml og tetra hýdrókanna bínól 4,8 ng/ml) um Bræðraborgarstíg í Reykjavík, þar sem lögregla stöðvaði aksturinn við Hringbraut, og við afskipti lögreglu kveðist heita B og í blekkingarskyni framvísað ökuskírteini B [---].

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

M: 007-2019-59589

X

Umferðarlaga- og skjalabrot með því að hafa, þriðjudaginn 1. október 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 140 ng/ml og tetra hýdrókanna bínól 1,3 ng/ml) um Miklubraut í Reykjavík, þar sem lögregla stöðvaði aksturinn við Háaleitisbraut, og við afskipti lögreglu framvísað í blekkingarskyni ökuskírteini B [---].

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

M: 007-2019-62138

XI

Umferðar- og fíkniefnalagabrot með því að hafa, fimmtudaginn 3. október 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 200 ng/ml og tetra hýdrókanna bínól 1,0 ng/ml) suður Reykjanesbraut í Reykjavík, um afrein af Reykjanesbraut upp á ónefnt hringtorg og þaðan áleiðis inn á Stekkjarbakka, þar sem lögregla stöðvaði aksturinn og hafa á sama tíma haft í vörslum sínum samtals 2,60 gaf amfetamíni, sem lögreglumenn fundu við leit í bifreiðinni [...]og við öryggisleit á ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

M: 007-2019-62825

XII

Umferðarlagabrot með því að hafa fimmtudaginn 3. október 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 110 ng/ml, amfetamín 180 ng/mlog tetra hý dró kanna bí nó l 0,8 ng/ml), á bifreiðastæði veitingastaðarins Metró við Smáratorg í Kópavogi, þar sem ákærði ók á bifreiðina [...], og ekki sinnt skyldum sínum við umferðaróhapp heldur ekið á brott af vettvangi að verslun Krónunnar við Skógarlind í Kópavogi, þar sem lögregla handtók ákærða.

Telst háttsemi þessi varða við 1. mgr. 14. gr., 1. sbr. 2. mgr. 48. gr., 1. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-62879

XIII

Umferðarlagabrot með því að hafa, föstudaginn 4. október 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja(í blóði mældist a lprazó lam 150 ng/ml, amfetamín 170 ng/ml, t etrahý dró kanna bí nó l 1,3 ng/ml) suður Ásbraut í Hafnarfirði, þar sem lögregla stöðvaði akstur inná Drekavöllum við Hraunvallarskóla.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-63112

XIV

Umferðarlagabrot og skjalafals með því að hafa, sunnudaginn 6. október 2019, ekið bifreiðinni [...] á breyttum skráningarmerkjum þannig að þau virtust tilheyra bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 100 ng/ml og tetra hýdrókanna bínól 0,7 ng/ml) suður Kringlumýrarbraut í Reykjavík, þar sem lögregla stöðvaði akstur innvið Bústaðaveg.

Telst háttsemi þessi varða við 1. mgr. 155. gr. almennra hegningarlaga nr. 19/1940, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-63415

XV

Umferðarlagabrot með því að hafa, mánudaginn 21. október 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja(í blóði mældist a lprazó lam 65 ng/ml, amfetamín 155 ng/mlog tetra hýdrókanna bí n ól 5,4 ng/ml) um Heiðmerkurveg í Garðabæ við Urriðakotshraun, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2019-66064

XVI

Umferðarlagabrot með því að hafa, mánudaginn 11. nóvember 2019, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja(í blóði mældist alprazólam 96 ng/ml, amfetamín 75 ng/ml, klónazepam 9,6 ng/ml, tetra hýdrókanna bínól 3,6 ng/mlog vínandamagn 0,59‰) vestur Flatahraun í Hafnarfirði og inn á Fjarðarhraun þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-71051

XVII

Umferðarlagabrot með því að hafa, laugardaginn 16. nóvember 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 7 5 ng/ml og tetra hýdrókanna bí n ól 3,7 ng/ml) austur Bústaðaveg í Reykjavík að frárein við Kringlumýrarbraut, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

M: 007-2019-72546

XVIII

Umferðarlagabrot með því að hafa þriðjudaginn 19. nóvember 2019, við akstur bifreiðarinnar [...] sviptur ökurétti, eigi sýnt tilskylda tillitssemi og varúð, heldur ekið henni utan í bifreiðina X, þar sem þeim var ekið samsíða vestur Vesturlandsveg í Ártúnsbrekku í Reykjavík, og fyrir að hafa síðan ekið á brott frá biðstöð almenningsvagna við Miklubraut gegnt Mörkinni, þar sem ökumenn beggja bifreiðanna höfðu staðnæmst eftir áreksturinn, aukið skyndilega hraðann og horfið sjónum ökumanns X án þess að sinna lögbundnum skyldum sínum við umferðaróhapp Telst brot þetta varða við 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

M: 007-2019-73165

XIX

Umferðar- og fíkniefnalagabrot með því að hafa, föstudaginn 22. nóvember 2019, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 230 ng/ml, amfetamín 35 ng/ml, tetra hýdrókanna bínól 3,2 ng/ml og vínandamagn 0,94 ‰) suður Snorrabraut í Reykjavík að gatnamótum Flókagötu þar sem lögregla stöðvaði aksturinn og hafa á sama tíma haft í vörslum sínum samtals 1,01 gaf maríhúana, sem lögreglumenn fundu við leit í bifreiðinni [...].

Telst brot þetta varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

M: 007-2019-73877

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019. Krafist er upptöku á 2,60 gaf amfetamíni, og 1,01 g af maríhúana sem lagt var hald á í ákæruliðum XI og XIX, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á samtals 113,5 töflum af Xanaxsem einnig fundust við leit lögreglu í þeim tilvikum sem frá greinir í ákæruliðum XI og XIV, skv.3. mgr. 49. gr. lyfjalaga nr. 93/1994. “

Kröfur ákærða :

Ákærði krefst sýknu af sakargiftum samkvæmt ákærulið I og af ákæru um skjalafals samkvæmt ákærulið XIV. Að öðru leyti krefst hann vægustu refsingar sem lög leyfa. Þá gerir skipaður verjandi kröfu um þóknun sér til handa að mati dómsins, sem greiðist úr ríkissjóði.

1

Málsatvik - ákæruliður I :

Hinn 20. febrúar 2019 kom brotaþoli, B, vagnstjóri hjá Strætó, á lögreglustöð og lagði fram kæru vegna líkamsárásar sem hann kvaðst hafa orðið fyrir. Lýsti brotaþoli atvikum svo að er hann hefði verið við akstur í Mosfellsbæ hefði farþegi, er sagst hefði heita E-kk-nf og viljað fá brotaþola til að hringja eftir leigubíl, og verið ósáttur við svör hans, slegið hann tvisvar í andlitið með flötum lófa. Farþeginn hefði síðan yfirgefið vagninn eftir að brotaþoli hafði komið ósk hans áleiðis í gegnum stjórnstöð Strætó.

Undir rannsókn málsins aflaði lögregla sér myndefnis úr eftirlitsmyndavélum í strætisvagninum. Tekin var skýrsla af ákærða. Ákærði bar að verið gæti að hann væri sá maður sem á myndefninu mætti sjá. Ákærði neitaði hins vegar að hafa slegið brotaþola og kvaðst eingöngu hafa ætlað að taka í öxl hans til að leggja áherslu á orð sín. Brotaþoli hefði þá brugðist við með því að baða út höndunum.

Málsatvik - ákæruliður XIV:

Sunnudaginn 6. október 2019 stöðvaði lögregla akstur ákærða á bifreiðinni [...] á Kringlumýrarbraut í Reykjavík við Bústaðaveg. Eftir að bifreiðin hafði verið stöðvuð veitti lögregla því athygli að skráningarmerkjum hennar hafði verið breytt þannig að búið var að breyta bókstafnum F í bókstafinn E með bláu límbandi. Einnig kom í ljós að ákærði var sviptur ökuréttindum. Þá mat lögregla ástand ákærða svo að hann væri undir rökstuddum grun um að hafa gerst brotlegur við umferðarlög með akstri bifreiðar óhæfur til að stjórna henni örugglega vegna áhrifa ávana- og fíkniefna og/eða slævandi lyfja. Var ákærði í framhaldinu handtekinn og fluttur á lögreglustöð þar sem hann gaf blóðsýni í þágu rannsóknar málsins. Samkvæmt matsgerð Rannsóknastofu í lyfja- og eiturefnafræði, dagsettri 25. október 2019, mældust 100 ng/ml alprazólams og 0,7 ng/ml tetra hýdrókanna bínóls í blóðsýninu.

Málsatvik – ákæruliðir II- XIII og XV- XIX:

Ákærði hefur játað sakargiftir samkvæmt þessum ákæruliðum og vísast því um málsatvik samkvæmt þeim til ákæru.

2

V ið fyrirtöku málsins 2. október 2020 neitaði ákærði sök samkvæmt ákærulið I. Hann neitaði einnig sök samkvæmt ákærulið XIV varðandi sakargiftir er lúta að skjalafalsi. Ákærði játaði aftur á móti sök samkvæmt ákæruliðum II- XIII og XV- XIX. Þá játaði hann einnig að hafa gerst sekur um þau umferðarlagabrot sem honum eru gefin að sök í ákærulið XIV. Áréttaði ákærði þessa afstöðu sína við aðalmeðferð málsins.

Fyrir dómi bar ákærði að hann hefði 27. janúar 2019 verið að koma frá Akranesi með strætisvagni. Í Mosfellsbæ hefði ákærði skipt um vagn og þá orðið fyrir því óláni að skilja farsíma sinn eftir í fyrri vagninum. Eftir að hafa skipt um vagn hefði ákærði fljótlega áttað sig á því að hann var ekki á réttri leið. Hann hefði því farið til vagnstjórans og innt hann eftir því hvert vagninn væri að fara. Vagnstjórinn hefði svarað því tilaðenn væri nokkur spölur að endastöðinni þar sem gert yrði hlé á akstrinum áður en ekið yrði til baka. Eftir að hafa fengið þessi svör kvaðst ákærði hafa beðið vagnstjórann um að hringja á leigubíl fyrir sig. Bílstjórinn hefði brugðist illa við þeirri beiðni og sagt ákærða að það væri ekki í hans verkahring. Hann hefði síðan opnað dyrnar á vagninum og ætlað að vísa ákærða út. Ákærði hefði ekki viljað faraút úr vagninum, enda veðrið vont. Hann hefði því spurt vagnstjórann að því hvort hann gæti ekki beðið stjórnstöðina um að panta fyrir sig leigubíl. Bílstjórinn, sem er þarna var komið sögu hefði verið orðinn öskuillur, hefði einnig neitað þeirri beiðni. Ákærði sagðist þáhafa lagt hönd á öxl bílstjórans í því skyni að leggja áherslu á orð sín. Bílstjórinn hefði brugðist við með því að baða út höndunum. Samskiptum ákærða og bílstjórans hefði síðan lokið með því að sá síðarnefndi lét til leiðast og pantaði leigubíl fyrir ákærða. Eftir það sagðist ákærði hafa yfirgefið vagninn og gengið af stað til baka, enda hefði honum verið hætt að lítast á ástandið.

Aðspurður neitaði ákærði að hafa slegið bílstjórann í andlitið „... það var ekki með ásetningi alla vega, það hefur þá verið, ekki nema það hafi rekist í andlitið á honum þegar hann er að slá höndina á mér í burtu...“

Um málsatvik 6. október 2019, sbr. ákærulið nr. XIV, bar ákærði að hann hefði fyrst fengið vitneskju um að límband væri á númeraplötum bílsins [...] þegar lögregla hefði bent honum á það. Gat ákærði sér þess til að einhverjir krakkar hefðu sett límbandið á plöturnar.

3

A, brotaþoli í málinu, greindi svo frá fyrir dómi að 27. janúar 2019 hefði hann verið að sinna starfi sínu sem vagnstjóri hjá Strætó. Brotaþoli sagði farþega, ákærða í málinu, hafa komið inn í vagninn á Háholti í Mosfellsbæ. Brotaþoli hefði síðan ekið vagninum eftir Reykjavegi og stöðvað á stoppistöð við Jónsteig. Er vagninn var þar staddur hefði ákærði komið upp að brotaþola, heimtað að hann hringdi á leigubíl og verið með ógnandi tilburði. Hefði brotaþola skilist á ákærða að hann væri óhress með að vagninum væri ekið um Mosfellsbæ en ekki áleiðis til Reykjavíkur. Brotaþoli sagðist hafa svarað því til að hann væri ekki með síma á sér til þess að hringja á leigubíl. Ákærði hefði þá slegið einu sinni til brotaþola með flötum lófa og hefði höggið farið í andlit hans. Eftir þetta hefði ákærði áfram verið ógnandi og haft í hótunum við brotaþola, yrði hann ekki við þeirri kröfu ákærða að hringja á leigubíl. Brotaþoli sagðist hafa brugðið á það ráð að hafa samband við stjórnstöð og óska eftir því að leigubíl yrði pantaður fyrir ákærða. Þegar staðfesting hefði borist frá stjórnstöð um að það hefði verið gert hefði ákærði fengist til þess að fara út úr vagninum.

Spurður um afleiðingar höggs ákærða svaraði brotaþoli því til að hann hefði verið aðeins bólginn á vörunum um tíma. Aðrar hefðu afleiðingarnar ekki verið.

C lögreglumaður skýrði svo frá fyrir dómi að hún og starfsfélagi hennar hefðu 6. október 2019 ákveðið að stöðva akstur bifreiðarinnar [...] á Kringlumýrarbraut í Reykjavík og kanna með ástand ökumanns hennar og réttindi hans til akstur. Eftir að bifreiðin hafði verið stöðvuð hefði vitnið veitt því athygli að búið var að eiga við númeraplötur bifreiðarinnar þannig að búið var breyta bókstafnum F í bókstafinn E. Vitnið hefði innt ákærða eftir því hvort það hefði verið hann sem breytti skráningarmerkjunum en hann ekkert viljað við það kannast.

D lögreglumaður kvaðst hafa stöðvað akstur ákærða 6. október 2019 ásamt starfsfélaga sínum. Vitnið bar að búið hefði verið að líma blátt iðnaðarlímband á skráningarmerki bifreiðarinnar og breyta með því bókstafnum F í bókstafinn E.

4

Ákæruliður I :

Í þessum ákærulið er ákærða gefin að sök líkamsárás með því að hafa, sunnudaginn 27. janúar 2019, í strætisvagni Kynnisferða sem staddur var á Jónsteigi í Mosfellsbæ, veist með ofbeldi að ökumanni strætisvagnsins, brotaþolanum A, og slegið hann tvisvar í andlitið.

Upplýst er með framburði ákærða, brotaþola og framlögðum myndskeiðum úr eftirlitsmyndavélum í strætisvagninum að ákærði var staddur í strætisvagninum á þeim stað og á þeim degi sem í ákæru greinir. Fyrir dómi bar brotaþoli að ákærði hefði án nokkurs tilefnis slegið einu sinni til hans með flötum lófa og hefði höggið farið í andlit brotaþola. Ákærði hefur neitað að hafa slegið brotaþola í andlitið en á honum var að skilja fyrir dómi að mögulega hefði hönd hans rekist í andlit brotaþola fyrir slysni. Að mati dómsins er það sem fyrir augu ber á fyrrnefndum myndskeiðum úr eftirlitsmyndavélum strætisvagnsins eindregið til stuðnings þeim framburði brotaþola að ákærði hafi slegið hann einu sinni í andlitið með flötum lófa. Með vísan til þess telur dómurinn sannað, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008 um meðferð sakamála, að ákærði hafi gerst sekur um þá háttsemi og er hún réttilega heimfærð til refsiákvæða í ákærulið I.

Í ákæru er ákærða gefið að sök að hafa slegið brotaþola tvisvar í andlitið. Fyrir dómi bar brotaþoli einungis um eitt högg með opnum lófa af hálfu ákærða. Þá verður að mati dómsins ekki af fyrrnefndu myndefni ráðið með óyggjandi hætti að ákærði hafi slegið brotaþola oftar en einu sinni. Telst því ósannað að svo hafi verið og verður ákærði því sýknaður af þeim sakargiftum.

Ákæruliður XIV:

Svo sem rakið er í 2. kafla dómsins hefur ákærði játað þau umferðarlagabrot sem honum eru gefin að sök í þessum ákærulið og eru brotin réttilega heimfærð til refsiákvæða í ákæru.

Ákærði hefur aftur á móti neitað að hafa breytt skráningarmerkjum bifreiðarinnar [...] með þeim hætti sem honum er gefið að sök í ákærulið XIV. Fyrir dómi bar ákærði að hann hefði fyrst fengið vitneskju um að límband væri á númeraplötum bílsins [...]þegar lögregla hefði bent honum á það.

Upplýst er með framburði lögreglumannanna C og D og framlögðum rannsóknargögnum lögreglu, þar með talið ljósmyndum, að búið var að breyta bókstafnum F í bókstafinn E á skráningarmerkjum bifreiðarinnar [...] með límbandi. Engin vitni voru hins vegar að því er það var gert og hefur ákærði staðfastlega neitað að vera sá er það gerði. Er það mat dómsins að það sem fram er komið í málinu nægi ekki til þess að talið verði sannað, svo ekki verði vefengt með skynsamlegum rökum, sbr. 1. mgr. 109. gr. laga nr. 88/2008 um meðferð sakamála, að ákærði hafi verið sá sem breytti skráningarmerkjunum. Ákærði verður því sýknaður af þeim sakargiftum.

Ákæruliðir II- XIII og XV- XIX:

Samkvæmt því sem rakið er í 2. kafla dómsins hefur ákærði játað sök samkvæmt ákæruliðum II- XIII og XV- XIX. Játning ákærð a samrýmist gögnum málsins. Því telst sannað að ákærði hafi gerst sekur um þá háttsemi sem honum er þar gefin að sök og er háttsemin réttilega heimfærð til refsiákvæða í ákæru.

5

Samkvæmt vottorði sakaskrár ríkisins var ákærði með dómi Héraðsdóms Vesturlands 7. mars 2019 dæmdur til greiðslu 1.148.000 króna sektar og honum gert að sæta sviptingu ökuréttar í tvö ár og sjö mánuði, frá 7. maí 2019 að telja, fyrir umferðar- og fíkniefnalaga-brot.

Brot ákærða samkvæmt ákæruliðum I og II voru framin fyrir uppkvaðningu áðurnefnds dóms Héraðsdóms Vesturlands. Vegna þeirra skal því dæma ákærða hegningarauka sem samsvari þeirri þynging hegningarinnar, sem kynni að hafa orðið, ef dæmt hefði verið um öll brotin í fyrra málinu, sbr. 78. gr. almennra hegningarlaga nr. 19/1940.

Ákærði er í málinu sakfelldur fyrir líkamsárás, skjalafals og skjalabrot, fíkniefnabrot og fjölmörg umferðarlagabrot. Fyrir liggur að eftir að ákærði framdi brot sín hefur hann tekið sig mjög á og lagt sig fram um að breyta lífi sínu til batnaðar. Á kærða til málsbóta horfir jafnframt að hann játaði sakargiftir í málinu að langmestu leyti. Samkvæmt þessu og að brotum ákærða heildstætt virtum þykir refsing hans samkvæmt fyrirmælum 77. gr. almennra hegningarlaga, sbr. einnig 78. gr. sömu laga samkvæmt áðursögðu, hæfilega ákveðin fangelsi í fimm mánuði. Eftir atvikum og með vísan til þess sem að framan greinir þykir mega fresta fullnustu refsingar hans og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Þá þykir rétt, svo sem krafist er í ákæru og með vísan til 99. og 101. gr. umferðarlaga nr. 77/2019, að svipta ákærða ökurétti í fimm ár frá 7. desember 2021 að telja, en þann dag rennur ökuréttarsvipting ákærða samkvæmt áðurnefndum dómi Héraðsdóms Vesturlands sitt skeið á enda.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerðar upptæk þau fíkniefni og lyf sem lögregla haldlagði undir rannsókn málsins.

Með vísan til niðurstöðu málsins hvað varðar sakargiftir samkvæmt ákæruliðum I og XIV, sbr. 1. mgr. 235. gr. laga nr. 88/2008 um meðferð sakamála, þykir rétt að gera ákærða að greiða helming þóknunar skipaðs verjanda síns, S-kk-ef K-kk-ef K-kk-ef lögmanns, sem að öðru leyti greiðist úr ríkissjóði og hæfilega þykir ákveðin að virtu umfangi málsins með þeim hætti sem í dómsorði greinir. Ákærða verður aftur á móti gert að greiða allan annan sakarkostnað samkvæmt framlögðu heildaryfirliti lögreglustjóra um sakarkostnað, dagsettu 2. júní 2020, samtals 2.700.740 krónur.

Dóm þennan kveður upp K-kk-nf H-kk-nf héraðsdómari. Fyrir uppsögu dómsins var gætt 1. mgr. 184. gr. laga nr. 88/2008 um meðferð sakamála.

Dómsorð:

Ákærði, E-kk-nf F-kk-nf Á-kk-nf, sæti fangelsi í fimm mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá 7. desember 2021 að telja.

Ákærði greiði helming þóknunar skipaðs verjanda síns, S-kk-ef K-kk-ef K-kk-ef lögmanns, 176.700 krónur, en þóknunin nemur í heild 353.400 krónum að virðisaukaskatti meðtöldum. Þóknunin greiðist að öðru leyti úr ríkissjóði. Ákærði greiði 2.700.740 krónur í annan sakarkostnað.

Ákærði sæti upptöku á 2,60 grömmum af amfetamíni, 1,01 grammi af maríhúana og 113,5 töflum af lyfinu Xanax.

K-kk-nf H-kk-nf